cyanic-selkie/wikianc huggingface dataset:
கைத்து
நிலவியல்
கைத்து புறநகரம் மேல் கைத்து மற்றும் கீழ் கைத்து என இரண்டு பகுதிகளாகப் பிரிக்கப்பட்டுள்ளது. கீழ் கைத்துவில் கீழ் கைத்து ஆரம்ப சுகாதார நிலையத்தைக் கொண்டிருக்கிற்றது. மேல் கைத்துவில் நகர காவல் நிலைய அமைந்துள்ளது. இதைத் தவிர பொதுப்பணித் துறை காலனிகளுடன் ஒரு கோவில் மற்றும் உயர் நீதிமன்ற விருந்தினர் மாளிகையையும் மேல் கைத்துவில் உள்ளன. கைத்து புறநகரத்தில் மூன்று மாநகராட்சி வாகன நிறுத்துமிடங்களும் இரண்டு குரு கோல்வார்கர் பூங்காக்களும் (கோல் பகாடி) உள்ளன. கைத்து புறநகர் பகுதி பைன் வியூ விடுதிக்கு அருகிலுள்ள வட்டச் சாலையில் தொடங்கி  ஃபிங்காசு தோட்டத்திற்குக் கீழே சுங்கி கானா வரையிலும், குரு கோல்வால்கர் பூங்காவுக்கு மேலே வரையிலும் பரவியுள்ளது.
மேற்கோள்கள்
பகுப்பு:இமாச்சலப் பிரதேசம்
மஞ்சப்பேட்டை ஊராட்சி
மஞ்சப்பேட்டை ஊராட்சி (Manjapettai Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தவர்வ கோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1673 ஆகும். இவர்களில் பெண்கள் 817 பேரும் ஆண்கள் 856 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தங்கம் எப்டாபுளோரைடு
தங்கம் எப்டாபுளோரைடு (Gold heptafluoride) என்பது AuF7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கம் எழுபுளோரைடு என்ற பெயராலும் அழைக்கப்படும் இச்சேர்மம் முதன்முதலில் 1986 ஆம் ஆண்டு தொகுப்புமுறையில் தயாரிக்கப்பட்டதாக அறியப்படுகிறது. முதலாவது இருபுளோரின் அணைவுச் சேர்மமாக (AuF5•F2) இது இருக்கலாம் என்று நடைமுறைக் கணக்கீடுகள் தெரிவிக்கின்றன. தங்கம்(VII) புளோரைடு சேர்மத்தை விட தங்கம் (V) இருபுளோரின் அணைவுச்சேர்மம் 205 கிலோயூல்/மோல் அளவுக்கு அதிகமாக நிலைப்புத்தன்மையுடன் காணப்படுகிறது. 734 செ.மீ-−1 அளவிளான அதிர்வு அலைவெண் முடிவு இந்த அணைவு மூலக்கூறின் அடையாளக் குறியீடு ஆகும்.
மேற்கோள்கள்
பகுப்பு:தங்கத்தின் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:தங்கம்-ஆலசன் சேர்மங்கள்
தீயாட்டம்
தீயாட்டம் (Theeyaattam) தீயாட்டு என்றும் அழைக்கப்படும் இது கேரளாவின் ஒரு பாரம்பரிய நடன வடிவமாகும். தீயாட்டத்தில் இரண்டு வகைகள் இருந்தன - பத்ரகாளி தீயாட்டு மற்றும் அயப்பன் தீயாட்டு ஆகியன. பத்ரகாளி தீயாட்டு தீயாட்டுன்னிகள் என்பவர்கள் (கேரளாவில் ஒரு பிராமண சமூகம்) நிகழ்த்தினர். அய்யப்பன் தீயாட்டத்தை தீயாடி நம்பியார்கள் (அம்பலவசி) நிகழ்த்துகிறார்கள்.
பத்ரகாளி தீயாட்டு
பத்ரகாளி தீயாட்டு என்பது பொதுவாக பத்ரகாளி கோயில்களில் நிகழ்த்தப்படும் ஒரு சடங்கு நடனமாகும். பெரும்பாலும் தென்-மத்திய கேரளாவின் பத்தனம்திட்டா, ஆலப்புழா, கோட்டயம் மற்றும் எர்ணாகுளம் மாவட்டங்களில் இது நிகழ்த்தப்படுகிறது. கோட்டயத்தில் உள்ள பள்ளிப்புரத்து காவு (கொட்டரத்தில் சங்குன்னியின் குடும்பக் கோயில்) திரிக்காரியூர் மகாதேவர் கோயில், பனச்சிமங்கலத்து பத்ரகாளி கோயில் (பனச்சிமங்கலத்து இல்லத்தின் குடும்பக் கோயில்) கொத்தமங்கத்திற்கு அருகில், தொடுப்புழா அருகேயுள்ள மடக்கத்தானம் என்ற ஊரிலுள்ள வனர்காவு, திருவல்லாவுக்கு அருகிலுள்ள புத்துக்குளங்கரை தேவி சேத்ரம் போன்ற கோயில்களின் ஆண்டு விழாக்களில் தீயாட்டு நிகழ்த்தப்படும் சில இடங்கள் ஆகும். இது கோவில்கள் மற்றும் வீடுகளில் வேண்டுதலாகவும் நிகழ்த்தப்படுகிறது. பத்ரகாளி தீயாட்டு நடனம் தாரிகாசுரனுடனான பத்ரகாளியின் போரை சித்தரிக்கிறது. அங்கு இறுதியாக பத்ரகாளி வெற்றியாளராக வெளிப்படுகிறார்.
அய்யப்பன் தீயாட்டு
அய்யப்பன் தீயாட்டு தீயாடி நம்பியார் சமூகத்தால் நிகழ்த்தப்பட்ட ஒரு கோயில் கலையாகும். இது மூன்று மத்திய கேரள மாவட்டங்களான திருச்சூர், பாலக்காடு மற்றும் மலப்புறம் ஆகிய இடங்களில் வாழும் ஒரு சிறிய அம்பலவாசி சமூகம் நிகழ்த்துகின்றன. விஷ்ணுவின் மோகினி அவதாரத்தில் சிவனுக்குப் ஐயப்பன் பிறந்தார் என்ற புராணக் கதையைச் சுற்றி முழு ஆண் கலை மையமாக உள்ளது. தீயாட்டியின் நம்பியார் குடும்பங்கள் பெரும்பாலும் மத்திய கேரளாவில் காணப்பட்டாலும், அவர்களின் கலை வடிவமான ஐயப்பன் தீயாட்டம் மலபார் பகுதியில் மிகவும் பிரபலமானது. 18 ஆம் நூற்றாண்டின் மைசூர் மன்னர் திப்பு சுல்தானின் சர்ச்சைக்குரிய கோயில் அழிப்பு நிகழ்வின் போது சமூகம் தங்கள் அசல் வடக்கு மலபார் பகுதிகளிலிருந்து தெற்கே தப்பி சென்றிருக்கலாம் என்பதை சில அறிஞர்கள் / வரலாற்றாசிரியர்கள் கூறுகின்றனர். முல்லாங்கிணத்துக்காவு தீயாடி இராமன் நம்பியாரின், ஐயப்பன் தீயாட்டு என்ற புத்தகம் மேலும் இந்த பழமையான கலை வடிவத்தின் விலைமதிப்பற்ற விளக்கங்களை வழங்கிய வி.ஆர்.பிரபோதனச்சந்திரன் நாயரை நினைவு கூர்ந்தார்.
தீயாட்டுவின் மிகவும் பொதுவான பாங்கானது நான்கு கட்டங்களை உள்ளடக்கியது: அ) கலமெழுத்து (இயற்கையான நிறமிகளைப் பயன்படுத்தி ஐயப்பனின் படத்தை முகத்தில் வரைதல்), ஆ) கொட்டும் பாட்டும் (அயப்பனை அழைக்கும் பாடல்கள் மற்றும் அவர் பிறந்த கதை), இ) சைகைக் கூத்து மூலம் அயப்பனின் பிறப்பைப் பற்றிய ஆடம்பரமான நடனத்தை கட்டியெழுப்புதல்), ஈ) வெளிச்சப்பாடு என்பதாகும். ஐயப்பனின் படம் நிறைவடைய ஏறக்குறைய இரண்டு மணி நேரம் ஆகும். அதன் பிறகு மீதமுள்ள மூன்று சடங்குகளும் கிட்டத்தட்ட மூன்று மணிநேரங்களை எடுத்துக்கொள்ளும்.
ஐயப்பனின் படம் வரைய வெள்ளை நிறத்திற்கு அரிசி மாவு, மஞ்சள் நிறத்திற்கு மஞ்சள் தூள், பச்சை நிறத்திற்கு வாகை அல்லது மஞ்சாடி இலைகள், சிவப்பு நிறத்திற்கு மஞ்சள் தூள் மற்றும் சுண்ணாம்பு மற்றும் கருப்பு நிறத்திற்கு கருகிய உமி பயன்படுத்தப்படுகிறது. இறைவனின் ஆயுதங்களான வாள் மற்றும் வில்-அம்பு போன்றவற்றையும் வைத்திருப்பார்கள். மேலும் சில நிகழ்ச்சிகளில் புலி அல்லது குதிரையின் மீது பொருத்தப்பட்டும் நிகழ்த்தப்படும்.
வெளி இணைப்புகள்
watch bhadrakali theeyattu on YouTube.
watch bhadrakali theeyattu on googlevideo
சரணாலயம்
சரணாலயம் என்ற சொல்லுக்கான தோற்றப் பொருள் யாதெனில், புனித இடம் என்பதாகும். நடைமுறையில் பாதுகாப்பான இடம் என புரிந்துணரப் படுகிறது. அரசியல் தஞ்சம், உயிரினப் புகலிடம், முதியோர் காப்பகம் போன்றவை இதன் அடிப்படையில் தோன்றியவை ஆகும்.
தோற்றம்
இலத்தீனியச் சொல்லான sanctuarium என்பதிலிருந்து இது உருவானது.-arium என்ற பின்னொட்டுக்கு பேணும் கலன் என்பது பொருளாகும். இவ்விடத்தில் புனித பொருட்கள் அல்லது புனிதர் (sancta or sancti) என்பதாகும். கோவில், மசூதி, தேவாலயம், பலிபீடம் (altar) போன்றவைகளும் சரணாலயங்களாகப் போற்றப்படுகின்றன.
மேற்கோள்கள்
பகுப்பு:சொல்விளக்கம்
ஜுப்பிட்டர் (உரோமத் தொன்மவியல்)
ஜுபிட்டர் (இலத்தினில்: லுப்பிட்டர்) என்பவர் ரோமத் தொன்மவியலின் படி உரோமானியக் கடவுள்களுக்கெல்லாம் அதிபதி ஆவார். இவர் வானத்திற்கு இடிக்கும் அதிபதியாகக் கருதப்பட்டார். கிரேக்கத் தொன்மவியலில் இவர் சியுசு என அறியப்படுகிறார். இவருடைய வாகனமாக அல்லது ஒரு துணையாக கழுகு கருதப்படுகிறது. கிரேக்கப் பாரம்பரியத்தின் படி ஜுப்பிட்டர், புளூட்டோ மற்றும் நெப்டியூன் போன்றோரின் சகோதரன் ஆவார்.
பிறப்பு
ஜுபிட்டர் சர்ரேன் (saturn) கடவுளின் மகன் ஆவார். சர்ரேனே ஜுபிட்டருக்கு முன்பாக கடவுள்களின் அதிபதியாகத் திகழ்ந்தார்.
மேற்கோள்கள்
பகுப்பு:உரோமத் தொன்மவியல் பகுப்பு:உரோமைக் கடவுள்கள்
கம்பத்தபள்ளி பலகை கரகம் கோயில்
கம்பத்தபள்ளி பலகை கரகம் கோயில் தமிழ்நாட்டில் கிருஷ்ணகிரி மாவட்டம், கம்பத்தபள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுதியமுக்கம்
வளிமங்களின் ஒரு கலவையில், ஒவ்வொரு வளிமமும் கொண்டிருக்கும் பகுதியமுக்கம் அல்லது பகுதியழுத்தம் (Partial pressure) என்பது அவ்வளிமமானது கலவையின் கனவளவிலும் வெப்பநிலையிலும் தனியே இருக்குமானால், ஏற்படுத்தும் கருதுகோள் அமுக்கம் ஆகும். ஒரு கருத்தியல் வளிமக் கலவையின் மொத்த அமுக்கமானது, அக்கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.
ஒரு கருத்தியல் வளிமக் கலவையினுள் X என்னும் வளிமம் உள்ளது என்க.
தாற்றனின் பகுதியமுக்க விதி
தாற்றனின் பகுதியமுக்க விதிப்படி, ஒன்றோடொன்று வேதித் தாக்கத்தில் ஈடுபடாத வளிமங்களைக் கொண்ட ஒரு வளிமக் கலவையின் மொத்த அமுக்கமானது, கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.
X, Y, Z ஆகிய மூன்று கருத்தியல் வளிமங்களைக் கொண்ட வளிமக் கலவையைக் கருதுக.
இங்கு Ptot என்பது வளிமக் கலவையின் மொத்த அமுக்கம் ஆகும். pX, pY , pZ  என்பன முறையே, X, Y, Z ஆகிய வளிமங்களின் பகுதியமுக்கங்கள் ஆகும்.
கருத்தியல் வளிமக் கலவைகள்
கருத்தியல் வளிமக் கலவைகளில், பகுதியமுக்கங்களின் விகிதமானது, ஒத்த மூலளவுகளின் விகிதத்திற்குச் சமனாகும். இதிலிருந்து,
ஆகவே,
இங்கு,
மேற்கோள்கள்
பகுப்பு:சமநிலை வேதியியல் பகுப்பு:வளிம விதிகள் பகுப்பு:இயற்பியல் வேதியியல் பகுப்பு:வளிமங்கள் பகுப்பு:வெப்ப இயக்கவியல் பகுப்பு:அழுத்தம்
கண்மாய்
கண்மாய் என்பது குளம், ஏரி போன்ற ஒரு நீர்நிலை. இது தமிழ்நாட்டின் தென்மாவட்டங்களில் மிகுந்து காணப்படுகிறது.
கண்மாய் நீர் மக்களுக்கு குடிக்கவும், வேளாண்மைக்கும் பயன்படுகிறது. மேலும் சில கண்மாய்கள் பறவைகள் மிகுந்து வாழ ஏற்றதாக உள்ளது. இராமநாதபுரம் மாவட்டத்தில் உள்ள தேத்தமங்கலம் கண்மாய் பறவைகள் சரணாலயமாக அறிவிக்கப்பட்டுள்ளது.
பெரிய கண்மாய்கள் சில கிலோமீட்டர் வரை நீள, அகலங்களைக் கொண்டிருக்கும். தமிழகத்தின் இரண்டாவது பெரிய கண்மாயான ஆர். எஸ்.மங்களம் கண்மாயின் நீளம் 19.8 கி.மீ, அகலம் 6 கி.மீ.16 பெரிய மடைகளையும்,10 மடைகளின் பெயரில் ஊர்களையும் உடைய மிகப்பிரமாண்டமான கண்மாய்.
மேற்கோள்கள்
பகுப்பு:நீர்நிலைகள்
திருச்சிராப்பள்ளி குழு
நூல் பட்டியல்
பகுப்பு:இந்தியப் புவியியல்
ஜெபர்சன் டேவிஸ்
ஜெபர்சன் ஃபினிஸ் டேவிஸ் என்னும் முழுப்பெயர் கொண்ட ஜெபர்சன் டேவிஸ் (ஜூன் 3, 1808 - டிசம்பர் 6, 1889) அமெரிக்க உள்நாட்டுப் போரின்போது, அமெரிக்க மாநிலங்களின் கூட்டமைப்பின் அரசுத் தலைவராகச் செயலாற்றிய ஒரு அமெரிக்க அரசியல்வாதி ஆவார். உள்நாட்டுப் போர் நடைபெற்ற 1861 தொடக்கம் 1865 வரையான காலப்பகுதி முழுவதும் இவரே கூட்டமைப்பின் அரசுத் தலைவராகப் பணியாற்றினார். இவரது காலத்தில், பெரியதும், தொழில் வளர்ச்சியில் மேம்பட்டதுமாக இருந்த ஐக்கிய அமெரிக்க நாடுகளைத் தோற்கடிப்பதற்கான வழிமுறைகளை இவரால் கண்டறிய முடியவில்லை. பெரும் தோல்விகளைச் சந்தித்த போதிலும், விடுதலை பெறுவதில் இவர் விடாப்பிடியாக இருந்ததால் உள்நாட்டுப்போர் நீண்டுகொண்டே சென்றது. போரின் பின் இவர் மதிப்பு இழந்துவிட்டதாகச் சொல்ல முடியாதாயினும், தென் மாநிலங்களில் இவரது செல்வாக்கை இவரது தளபதியான ராபர்ட் ஈ. லீயின் புகழ் மறைத்து விட்டது எனலாம்.
வெஸ்ட் பொயிண்டில் கல்வி கற்ற இவர் மெக்சிக்க-அமெரிக்கப் போரில், தொண்டர் போர்ப்படையில் கர்னலாக இருந்து அனுபவம் பெற்றவர். பிராங்ளின் பியர்சின் கீழ் ஐக்கிய அமெரிக்காவின் போர்ச் செயலராகவும் பதவி வகித்தார்.
பகுப்பு:1808 பிறப்புகள் பகுப்பு:அமெரிக்க அரசியல்வாதிகள் பகுப்பு:அமெரிக்க உள்நாட்டுப் போர் பகுப்பு:1889 இறப்புகள் பகுப்பு:ஆங்கில அமெரிக்கர்கள்
மட்டவெட்டு ஊராட்சி
மட்டவெட்டு ஊராட்சி (Mattavettu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் வட்டாரத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1284 ஆகும். இவர்களில் பெண்கள் 622 பேரும் ஆண்கள் 662 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
2000 அமர்நாத் யாத்ரீகர்கள் படுகொலை
2000 அமர்நாத் யாத்ரீகர்கள் படுகொலைகள், இந்தியாவின் ஜம்மு காஷ்மீரின் இமயமலையில் அமைந்த சிவத்தலமான அமர்நாத்தை தர்சனம் செய்யச் சென்றவர்களில் 89 இந்து சமய யாத்திரீகர்கள் இசுலாமிய பயங்கரவாதிகளால் கொல்லப்பட்டனர். ஆகஸ்டு மாதம், 2000-ஆம் ஆண்டு 1 மற்றும் 2 ஆகிய இரண்டு நாட்களில், அனந்தநாக் மாவட்டம் மற்றும் தோடா மாவட்டங்களின் வழியாக அமர்நாத்தை நோக்கிப் பயணித்துக் கொண்டிருந்த இந்து பக்தர்களை குறிவைத்து 5 இடங்களில், காஷ்மீர் பிரிவினைவாத இசுலாமிய பயங்கரவாதிகள் நடத்திய துப்பாக்கிச் சூடுகளாலும், கையெறிகுண்டு வீச்சுகளாலும் 89 பேர் படுகொலை செய்யப்பட்டனர் மற்றும் 62 பேர் படுகாயமுற்றனர்.
கொல்லப்பட்டவர்களில் 32 பேர் பகல்கம் அடிவார முகாமில் 2 ஆகஸ்டு 2020 அன்று கொல்லப்பட்டனர், 7 பேர் படுகாயமடைந்தனர். முன்னதாக பயங்கரவாதிகள் 1 ஆகஸ்டு 2000 அன்று தோடா மாவட்டத்தின் கிராமத்தின் 11 பொதுமக்களை சுட்டுக் கொன்றனர்.
அப்போது இந்தியப் பிரதமராக இருந்த அடல் பிகாரி வாச்பாய் உடனடியாக பகல்கம் முகாமிற்கு சென்று அமர்நாத் பக்தர்களுக்கு ஆறுதல் கூறியதுடன், இந்த படுகொலைகளுக்கு பொறுப்பு ஏற்ற லஷ்கர்-ஏ-தொய்பா எனும் இசுலாமிய பயகரவாத இயக்கத்தை கண்டனம் செய்தார்.
மேற்கோள்கள்
பகுப்பு:இந்தியாவில் இஸ்லாமிய பயங்கரவாதம் பகுப்பு:இந்தியாவில் தீவிரவாதத் தாக்குதல்கள் அனந்தநாக் மாவட்டம் தோடா மாவட்டம் பகுப்பு:ஜம்மு காஷ்மீர் பகுப்பு:2000 நிகழ்வுகள்
ராக்ஃபெல்லர் மையம்
ராக்ஃபெல்லர் மையம் அல்லது ராக்ஃபெல்லர் பிளாசா என்பது 19 வணிகக் கட்டிடங்களை உள்ளடக்கிய ஒரு கட்டிடத் தொகுதி ஆகும். நியூ யார்க் நகரத்தின் 48 ஆவது தெருவிலும், 51 ஆவது தெருவிலும் அமைந்துள்ள இக் கட்டிடத் தொகுதி 22 ஏக்கர் (89,000 சதுர மீட்டர்) பரப்பளவில் உள்ளது. இந் நிலம் ஐந்தாம், ஆறாம் அவெனியூக்களுக்கு இடைப்பட்ட பகுதியை உள்ளடக்கியுள்ளது. நடுநகர மான்கட்டன் மையப் பகுதியில் உள்ள இக் கட்டிடத் தொகுதி, ஒரு காலத்தில் உலகின் முதற் பணக்காரராக இருந்த ராக்ஃபெல்லர் குடும்பத்தினரால் கட்டப்பட்டது. 1987 ஆம் ஆண்டில் இது ஐக்கிய அமெரிக்காவின் தேசிய வரலாற்றுச் சின்னமாக அறிவிக்கப்பட்டது.
வரலாறு
தற்காலத்தில் மேற்கொள்ளப்பட்ட தனியார் கட்டிடத் திட்டங்களில் மிகவும் பெரியது இதுவாகும். ஆர்ட் டெக்கோ பாணியில் அமைந்த 14 கட்டிடங்கள் 1930 ஆம் ஆண்டு மே 17 இல் தொடங்கப்பட்டது. 1039 நவம்பர் 1 ஆம் நாள் திட்டம் நிறைவேற்றப்பட்டது. இத் திட்டத்தின் தலைமைக் கட்டிடக் கலைஞர் ரேமண்ட் ஊட் (Raymond Hood) ஆவார். கட்டிட ஒப்பந்தகாரரும், மேலாண்மை முகவரும் சான் ஆர். தொட் (John R. Todd) என்பவர்.
குறிப்புக்கள்
<References/>
பகுப்பு: ஐக்கிய அமெரிக்கக் கட்டிடங்கள்
பொப் கிரகோரி
பொப் கிரகோரி  Bob Gregory , பிறப்பு: ஆகத்து 26, 1902, இறப்பு: அக்டோபர் 6 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 முதல்தர துடுப்பாட்டப் போட்டிகளில் கலந்து கொண்டுள்ளார். 1883-1889 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பொப் கிரகோரி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1902 பிறப்புகள் பகுப்பு:1973 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
மறவன்பட்டி
மறவன்பட்டி (Maravanpatti), புதுக்கோட்டை மாவட்டத்தில் இருந்து 30 கிலோமீட்டர் தொலைவில் அமைந்துள்ள சிறிய  கிராமம். இது ஆலங்குடி மற்றும் கறம்பக்குடிக்கு இடையில் உள்ளது. ஆலங்குடி நிர்வாகத்தினால் இக்கிராமம் நிர்வகிக்கப்படுகிறது. மறவன்பட்டியின் அஞ்சல் நிலையப்பகுதி வடகாடு ஆகும்.
கோயில்
மறவன்பட்டியில் உள்ள அருள்மிகு குடிகாத்த அம்மன் கோயிலில் ஒவ்வொரு ஆண்டும் சித்திரை மாதத்தில் முழுநிலவுநாள்  அன்று திருவிழா கொண்டாடப்படுகிறது. இத்திருவிழா மூன்று நாள் விழாவாக  இக்கிராம மக்களால் நடத்தப்படுகிறது.
ஆர்சன்யுரேனோசுபாதைட்டு
ஆர்சன்யுரேனோசுபாதைட்டு (Arsenuranospathite) என்பது Al(UO2)2(AsO4)2F•20H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் யுரேனோசுபாதைட்டு கனிமத்தின் was ﬁrst used by Walenta (1963) ஆர்சனேட்டு ஒப்புமை என்பதால் ஆர்சன்யுரேனோசுபாதைட்டு என்ற பெயரைப் பெற்றது. முதன்முதலில் 1963 ஆம் ஆண்டு செருமனி நாட்டின் தென்மேற்கு பகுதியிலுள்ள பிளாக் பாரெசுட்டு மலைத்தொடரில் கிடைத்த யுரேனைல் ஆர்சனேட்டு கனிமத்தின் அடிப்படையில் வாலெண்ட்டா என்பவர் இப்பெயரைப் பயன்படுத்தினார்.
பிற்காலத்தில் ஆர்சன்யுரேனோசுபாதைட்டு பெயர் சந்தேகத்திற்கு இடமின்றி குறைந்தபட்சம் இரண்டு வெவ்வேறு கனிம இன்ங்களுக்குப்  பயன்படுத்தப்பட்டது. முறையான செஞ்சாய்சதுர ஆர்சன்யுரேனோசுபாதைட்டு (Al(UO2)2(AsO4)2F•20H2O) என்பது முதலாவது இனமாகும். பகுதியளவு நீர் நீக்கமடைந்த போலி நாற்கோணக அல்லது நாற்கோணக ஆர்சன்யுரேனோசுபாதைட்டு (Al(UO2)2(AsO4)2F•nH2O) (n = 8–10)  என்பது இரண்டாவது வகையாகும்.
பண்புகள்
மஞ்சள் முதல் மஞ்சள்-பச்சை நிறத்தை இக்கனிமம் கொண்டுள்ளது. ஒளிபுகும் முதல் ஒளிபுகாவரையிலான தன்மையும் கொண்டு கதிரியக்கத்தன்மையுடன் பட்டகத்தன்மையைப் பெற்றுள்ளது. கடினத்தன்மை அளவு கோலில் ∼2 என்ற மதிப்பை வெளிப்படுத்துகிறது.
வேதி இயைபு
ஆர்சன்யுரேனோசுபாதைட்டு கனிமத்தில் அலுமினியமும் யுரேனியமும் நிலையாக இடம்பெற்றுள்ளன. ஆர்சனிக்கு, பாசுபரசு மற்றும் புளோரின் ஆகிய தனிமங்களின் விகிதங்களில் முக்கியமான மாறுபாடுகள் காணப்படுகின்றன.
இருப்பிடம்
சோபியா சுரங்கம், புக்கெல்சுபாக் பள்ளத்தாக்கு, விட்டிச்சென், செங்கென்செல், பிளாக் பாரசுட்டு, பேடன்- ஊர்டெம்பெர்கு முதலான செருமன் பகுதிகளில் ஆர்சன்யுரேனோசுபாதைட்டு கிடைக்கிறது.
பொட்டாசியம் அறுசயனோகுரோமேட்டு(III)
பொட்டாசியம் அறுசயனோகுரோமேட்டு(III) (Potassium hexacyanochromate(III)) C6CrK3N6 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். மூன்று பொட்டாசியம் நேர்மின் அயனிகளும் ஒரு [Cr(CN)6]3− எதிர்மின் அயனியும் சேர்ந்து இச்சேர்மம் உருவாகிறது. காற்றில் நிலைப்புத்தன்மை கொண்டுள்ள இச்சேர்மம் மஞ்சள் நிறத்துடன் பாராகாந்தப்பண்பை கொண்டுள்ளது. பொட்டாசியம் பெரிசயனைடுடன் சமச்சீரற்ற கட்டமைப்பை பொட்டாசியம் அறுசயனோகுரோமேட்டு(III) வெளிப்படுத்துகிறது.
தயாரிப்பு
குரோமியம்(III) உப்புகளுடன் பொட்டாசியம் சயனைடு சேர்மத்தைச் சேர்த்து வினைபுரியச் செய்தால் பொட்டாசியம் அறுசயனோகுரோமேட்டு(III) உருவாகும்.
வினைகள்
அறுசயனோகுரோமேட்டு(III) ஒடுக்கவினைக்கு உட்படுத்தப்பட்டால் முறையே Cr(II) மற்றும் Cr(0) வழிப்பொருட்களையும் [Cr(CN)6]4- மற்றும் [Cr(CN)6]6- அயனிகளையும் கொடுக்கிறது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:குரோமியம் சேர்மங்கள்
ரோசென்பெர்கைட்டு
ரோசென்பெர்கைட்டு (Rosenbergite) என்பது AlF3•3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கதிரியக்கப் பண்பு இல்லாத இக்கனிமம் ஓர் ஆலைடு வகைக் கனிமம் என்று வகைப்படுத்தப்படுகிறது.
இக்கனிமம் நிறமற்று காணப்படுகிறது. நாற்கோணம் முதல் இரட்டைக்கூர்நுனி கோபுரம் வரையிலான வடிவங்களில் இது படிகமாகிறது. அமெரிக்காவைச் சேர்ந்த புவி வேதியியல் வல்லுநரான பிலிப் இ ரோசென்பெர்க் என்பவர் முதன்முதலில் கண்டுபிடித்த காரணத்தால் இப்பெயர் பெற்றது. மத்திய இத்தாலியின் டசுக்கனியென்ற நிர்வாக அலகிலுள்ள செல்டைன் சுரங்கத்திலும், அந்தாட்டிக்கா கண்டத்தின் ரோசு தீவிலுள்ள எரிபசு மலையிலும் ரோசென்பெர்கைட்டு கிடைக்கிறது. மோவின் அளவுகோல் கடினத் தன்மை மதிப்பு 3 முதல் 3.5 வரை இருக்கும் எனவும் மதிப்பிடப்பட்டுள்ளது.
மேற்கோள்கள்
பகுப்பு:அலுமினியம் கனிமங்கள் பகுப்பு:புளோரின் கனிமங்கள் பகுப்பு:நாற்கோணவமைப்புக் கனிமங்கள் பகுப்பு:ஆலைடு கனிமங்கள்
2001 அமர்நாத் யாத்திரீகர்கள் படுகொலை
20 சூலை 2001 அன்று ஜம்மு காஷ்மீர் மாநிலத்தின் அனந்தநாக் மாவட்டத்தில் இமயமலையில் 12,756 அடி உயரத்தில் அமைந்த அமர்நாத் குகைக் கோயிலுக்குச் செல்லும் வழியில், இரவில் சேஷ்நாக் முகாமில் தங்கியிருந்த  இந்து யாத்திரீகள் மீது, இசுலாமிய பயங்கரவாதிகளை கையெறி குண்டுகளை வீசியதாலும், துப்பாக்கிச் சூடுகள் நடத்தியதாலும் நிகழ்விடத்திலே 13 பேர் கொல்லப்பட்டனர்.
வெளி இணைப்புகள்
பகுப்பு:இந்தியாவில் இஸ்லாமிய பயங்கரவாதம் பகுப்பு:இந்தியாவில் தீவிரவாதத் தாக்குதல்கள் பகுப்பு:ஜம்மு காஷ்மீர் பகுப்பு:2001 நிகழ்வுகள்
ஆண்டார்கோயில் சொர்ணபுரீசுவரர் கோயில்
ஆண்டார்கோயில் சொர்ணபுரீசுவரர் கோயில் (கடுவாய்க்கரைபுத்தூர்) தேவாரப் பாடல் பெற்ற தலங்களில் காவிரி தென்கரைத் தலங்களில் 97ஆவது சிவத்தலமாகும். அப்பர் பாடல் பெற்ற இக்கோயில் இந்தியாவின் தமிழகத்தில் திருவாரூர் மாவட்டத்தில் அமைந்துள்ளது. வலங்கைமானிலிருந்து குடவாசல் செல்லும் வழியில் இரண்டு கி.மீ தொலைவில் குடமுருட்டி ஆற்றங்கரையில் அமைந்துள்ளது. இங்குள்ள இறைவன் சொர்ணபுரீசுவரர் என்றும் இறைவி சொர்ணாம்பிகை அல்லது சிவாம்பிகை என்றும் அழைக்கப்படுகின்றனர்.
பெயர்க்காரணம்
குடமுருட்டியாற்றின் பழைய பெயர் கடுவாய் என்பதாகும். இவ்வாற்றின் தென்கரையில் அமைந்ததால் கடுவாய்க்கரை என்றழைக்கப்பட்டது. கண்டதேவருக்கு காட்சியளிக்க இறைவன், அம்பிகையுடன் தோன்றிய போது நகரமே தங்கமயமாக ஒளிர்ந்தது. அதனால் சொர்ணபுரி என்ற பெயரை ஊரும், இறைவன் சொர்ணபுரீஸ்வரர் என்றும் அம்பிகை சொர்ணாம்பிகை என்றும் வழிபடப்படுகின்றனர்.
தல வரலாறு
முனிகுமாரரான மயந்தன் என்பவர் தாம் செய்த சிறு தவறுக்காக தந்தை அளித்த சாபத்தின் காரணமாக ’கண்டதேவர்’ என்ற பெயரில் பூவுலகில் மறுபிறவி எடுத்தார். முசுகுந்த சக்கரவர்த்தியின் அமைச்சராக இருந்த வந்த கண்டதேவருக்கு சிவபெருமானுக்கு திருக்கோயில் எடுக்கும் ஆவல் எழ, அதற்கு பெரும் பொருள் தேவைப்படும் என்பதையும் உணர்ந்தார். பெரும்பொருள் செலவிட மன்னர் சம்மதிக்க மாட்டார் எனினும் அவரும் சிவபக்தராதலால் திருக்கோயிலைக் கட்டி முடித்த பின்னர் மறுக்கவோ தண்டிக்கவோ மாட்டார் என்ற நம்பிக்கையில் அமைச்சர் பதவியை பயன்படுத்தி அழகிய திருக்கோயிலை சிவபெருமானுக்கு எழுப்பினார். கண்டதேவர் தகவலைத் தெரிவித்தபோது, நேர்மையான அமைச்சர் இவ்வாறு தாம் அறியாமல் பதவியை பயன்படுத்தி கோயில் எழுப்பியது கண்டு வெகுண்டார் மன்னர் முசுகுந்த சக்கரவர்த்தி. சட்டத்தை மட்டுமே நினைந்த மன்னர் அமைச்சரை சிரச்சேதம் செய்ய ஆணையிட்டார்.கலங்காமல், ஐந்தெழுத்து மந்திரம் ஓதி பலிக்கட்டையில் தலை வைத்த அமைச்சரைக் கொல்ல ஓங்கிய வாள் மாலையாக மாறி அமைச்சர் கழுத்தில் விழுந்தது. பல கோடி சூரியப்பிரகாசத்தில் இடபவாகனத்தில் தரிசனம் தந்தார் சிவபெருமான்.கண்டதேவர் சிவபெருமானுடன் ஐக்கியமானார்.தகவல் அறிந்த முசுகுந்த சக்கரவர்த்தி, தாம் செய்த பிழையினைப் பொறுக்க வேண்டி இறைவனிடம் அழுது முறையிட, அசரீரி வாக்கில் இறைவனுக்குத் திருக்கோயில் எழுப்புதல், சீரமைத்தல், தீபம் ஏற்றுதல் ஆகியவற்றின் புண்ணிய பலன்கள் உபதேசிக்கப்பெற்றார்.
அமைப்பு
ராஜ கோபுரத்தைக் கடந்து உள்ளே வரும்போது கொடி மரம், பலி பீடம், நந்தி ஆகியவை உள்ளன. திருச்சுற்றில் சொர்ணப்பிள்ளையார், முசுகுந்த சக்கரவர்த்தி, கண்ட தேவர், தட்சிணாமூர்த்தி, சந்திரன், உரோமச மகரிஷி, திருஞானசம்பந்தர், திருநாவுக்கரசர், சுந்தரர், மாணிக்கவாசகர், சேக்கிழார், தட்சிண கைலாசர், கும்பகர்ண பிள்ளையார், சோமாஸ்கந்தர், வள்ளி தெய்வானையுடன் சுப்ரமணியர், உத்ர கைலாசர், அருணாசலேஸ்வரர், விஸ்வநாதர், விசாலாட்சி, பைரவர்,  நவக்கிரகங்கள், சூரியன் ஆகியோர் உள்ளனர். மூலவர் கருவறையின் கோஷ்டத்தில் துர்க்கை, அர்த்தநாரி, பிட்சாடனர், நடராஜர் தனி சன்னதியில் உள்ளார். மூலவர் சன்னதிக்கு முன்பாக மூலவர் சன்னதியின் இடது புறத்தில் அம்மன் சன்னதி உள்ளது. அம்மன் சன்னதிக்கு முன்பாக நந்தியும், பலி பீடமும் உள்ளன. மூலவர் சன்னதிக்கு முன்பாக நந்தியும், பலி பீடமும் உள்ளன. மூலவர் சன்னதிக்கு முன்பாக இரு புறமும் துவார பாலகர்கள் உள்ளனர். அம்மன் சன்னதிக்கு முன்பாக துவாரசக்திகள் உள்ளனர்.கருவறை கோஷ்டத்தில் விநாயகர், தட்சிணாமூர்த்தி, அடிமுடி காணா அண்ணல், ஆகியோர் உள்ளனர்.
வழிபட்டோர்
காசிப முனிவர், முசுகுந்த சக்கரவர்த்தி, கண்ட தேவர், அகத்தியர், சூரிய பகவான், சூதமா முனிவர், இந்திராணி, உரோமச மாமுனிவர், பதஞ்சலி முனிவர், அரிச்சந்திர மன்னர் ஆகியோர் இங்குள்ள மூலவரை வழிபட்டுள்ளனர். கும்பகர்ணனை அம்பிகை வேண்டுகோள்படி இங்கிருந்து வீசி எறிந்த பிள்ளையார் கும்பகர்ணப் பிள்ளையாராகக் காட்சி தருகின்றார்.
திருப்பணிகள்
கவனிப்பாரற்று இருந்த இத்திருக்கோயில் திருப்பணிகள் 1960 ஆம் ஆண்டு முன்னாள் தமிழக முதல்வரால் ஆரம்பிக்கப்பட்டு பணவசதியின்மையால் பாதியிலேயே நின்றுவிட்டன.பின்னர் மீண்டும் 2008 ஆம் வருடம் திருப்பணிகள் ஆரம்பிக்கப்பட்டன.
இவற்றையும் பார்க்க
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள் பகுப்பு:மேற்கோள் வழு-Defined multiple times
எச்சாங்கல் ஊராட்சி
ஈச்சங்கால் ஊராட்சி (Echangal Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஆலங்காயம் வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 586 ஆகும். இவர்களில் பெண்கள் 292 பேரும் ஆண்கள் 294 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலங்கை சாதியமைப்பு
இலங்கையில் சாதி அடிப்படையிலான சமூக நிலைமாற்ற அமைப்பு அதன் மூன்று முக்கிய இனக்குழுக்களில் இலங்கைத் தமிழர், சிங்களவர் மற்றும் மலையகத் தமிழர் காணப்படுகிறது. சாதி அமைப்பு இலங்கையின் பண்டைய வரலாற்றிலிருந்து காலனித்துவ சகாப்தத்திற்கு விரிவானது. இலங்கையின் சாதி அமைப்பு தென்னிந்திய சாதி அமைப்புக்கு ஒத்திருக்கிறது.
இலங்கைத் தமிழ் சாதிகள்
யாழ்ப்பாண வைபவமாலை, மட்டக்களப்பு மான்மியம் மற்றும் காலனித்துவ பதிவுகளை போன்ற பல பதிவுகள், சாதிகள் மற்றும் அவற்றின் முக்கியத்துவத்தை குறிப்பிடுகின்றன. சாதி அமைப்பில், வடக்கு மற்றும் கிழக்கு சமூகங்களுக்கும், விவசாய மற்றும் கடலோர சமூகங்களுக்கும் இடையில் வேறுபாடுகள் உள்ளன. சங்க இலக்கியத்தில் ஐந்து திணைகள் தொடர்புடைய ஐந்து பழங்குடிகள் குறிப்பிடுகிறது. காலனித்துவமும் சாதி முறையை பாதித்தது.
வடக்கு வேளாண்மை சமுதாயம் முக்கியமாக வெள்ளாளர்களுக்கு ஆதிக்கம் செலுத்துகிறது, பாரம்பரியமாக இவர்கள் நில உரிமையாளர்கள் மற்றும் விவசாயிகள் ஆவார். அவர்கள் மிகவும் ஏராளமான சாதி, தமிழ் மக்கள் தொகையில் பாதிக்கும் மேற்பட்டவர்கள் இவர்கள். வடக்கு மற்றும் மேற்கு கரையோர சமுதாயம் முக்கியமாக கரையார்களுக்கு ஆதிக்கம் செலுத்துகிறது, பாரம்பரியமாக இவர்கள் கடற்படைகளாக மற்றும் துறைமுகத் தலைவர்களாக இருந்தவர்கள். முக்குவர்கள், இலங்கையின் கிழக்கு கடலோரப் பகுதியும் பெரும்பான்மையான பகுதிகளை ஆதிக்கம் செலுத்துகிறது, அவர்கள் பாரம்பரியமாக முத்து வர்த்தகத்தில் ஆக்கிரமிக்கப்பட்டுள்ளனர்.
பஞ்சமர், கம்மாளர் என்று குறிப்பிடப்பட்டவர்கள் மற்றும் வேறு சில சாதிகள் ஆதிக்க சாதியினருக்கு குடிமக்கள் எனப் பணியாற்றினார். அவர்கள் தொழிலில் முக்கிய காரணிகளாக இருந்தனர், மற்றும் திருமண மற்றும் இறுதி சடங்கு களத்தில் சிறப்பாக முக்கியத்துவம் பெற்றனர்.
சிங்கள சாதிகள்
இலங்கை சமூகங்களின் தோற்றம் தெளிவாக இல்லை என்றாலும், சிங்களவர்களின் மீதான மரபணு ஆய்வுகள், திராவிடர் மற்றும் வங்காளிகளுக்கு மற்றும் குஜராத்திகளுக்கு மரபணு ரீதியாக சிங்கள சமூகம் தொடர்புடையதாக காட்டுகின்றன. புஜவலிய்யா, சதர்ரரட்ணவலிய, யோகாரத்னகாரியா போன்ற பழங்கால இலங்கை நூல்கள் மற்றும் கல்வெட்டுகள் சிங்கள மக்களை ராஜா, பாமுனு, வேலாந்தா மற்றும் கொவி என்ற நான்கு மடங்கு சாதி வகைகளாக பிரிகிறது. 18 ஆம் நூற்றாண்டில் ஆங்கிலேயர்-கண்டி கண்ட காலத்தில் இந்த வரிசைமுறையின் சான்றுகள் காணப்படலாம், இது இலங்கை முடியாட்சிக்குப் பின்னரும் அதன் தொடர்ச்சியைக் குறிக்கின்றது.
குறிப்புகள்
பகுப்பு:இலங்கையில் சாதிகள் பகுப்பு:இலங்கைப் பண்பாடு பகுப்பு:தமிழரில் சாதிகள் பகுப்பு:யாழ்ப்பாணப் பண்பாடு
அஞ்செட்டிதுர்கம் பசவேஸ்வரர் கோயில்
அஞ்செட்டிதுர்கம் பசவேஸ்வரர் கோயில் தமிழ்நாட்டில் கிருஷ்ணகிரி மாவட்டம், அஞ்செட்டிதுர்கம் என்னும் ஊரில் அமைந்துள்ள நந்தி கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
வடமேற்கு நிலப்பகுதிகள்
வடமேற்கு நிலப்பகுதிகள் (ஆங்கிலம்: Northwest Territories, பிரெஞ்சு: les Territoires du Nord-Ouest) கனடாவின் வடக்கில் அமைந்த ஆட்சி நிலப்பகுதி ஆகும். மேற்கில் யூக்கான், கிழக்கில் நுனாவுட், வடக்கில் ஆர்க்டிக் பெருங்கடல் அமைந்துள்ளன. வடமேற்கு நிலப்பகுதிகளின் தலைநகரம் யெலோனைஃப் ஆகும். இந்த நிலப்பகுதியில் 41,464 மக்கள் வசிக்கின்றனர். பெரிய கரடி ஏரியும் பெரிய அடிமை ஏரியும் இந்த நிலப்பகுதியில் அமைந்துள்ளன.
மேற்கோள்கள்
பகுப்பு:வடமேற்கு நிலப்பகுதிகள் பகுப்பு:கனடிய மாகாணங்களும் ஆட்சி நிலப்பகுதிகளும்
கடலலை
காற்றலை (wind wave) அல்லது கடலலை என்பது நீர்நிலைகளின் அல்லது கடல் மீது காற்றின் கீழ்நோக்கிய விசை, இழுவிசை ஆகியவை கூட்டாகச் செயல்படுவதால் தோன்றும் அசைவுகளாகும்.எளிமையாகக் கூறுவதென்றால் காற்றினால் தோன்றுகின்ற அலைகள் காற்றலைகள் என்ப்படும். நீர்ப்பரப்புகளின் மீது அலைகள் ஒரே சீராக அமைவதில்லை. எனவே ஒவ்வொரு அலைகளும் வேறுபடுகின்றன. அலைகள் மேலும் கீழுமாக அசைகின்றதே தவிர முன்னோக்கி நகருவதில்லை. உராய்வு, வேகத்தடை, அலைமுறிவு, நிலத்தை வந்து மோதுகிற கடல் அலைகள் ஆகியவற்றின் காரணமாக கடல்நீர் நகருகிறது. இவ்வாறு நகர்கின்ற அலைகள் பல்லாயிரம் மைல்களைக் கடந்த பிறகே நிலப்பகுதியினை அடைகின்றன. நகர்கின்ற இவ்வலைகள் சிற்றாலைகள் முதல் 100 அடிகள் வரை உயர்கின்ற பேரலைகள் வரை கடலில் காணப்படுகின்றன.
அலைகளை உருவாக்கும் காரணிகள்
கடல் அலைகள் உருவாகக் காற்று காரணமாக அமைகிறது. ஒரு கடல் பரப்பின் மீது வீசுகிற காற்றின் வேகம், வீசுகிற காலஅளவு, வீசுகிற நேரம் ஆகியவற்றைப் பொறுத்தே கடலலைகளின் அளவு நிர்ணயிக்கப்படுகிறது. ஒரு கடல்பரப்பின் மீது காற்று தொடர்ந்து வீசும்போது அக்கடல்பரப்பின் மீது தோன்றுகின்ற அலைகள் அவற்றின் உச்சக்கட்ட உயரத்தை அடைகின்றன. இவை சாதாரண சிற்றலை முதல் 30 மீட்டர் உயரம் கொண்ட இராட்சத அலைகள் (சுனாமி) வரை தோன்றுவதற்கு முக்கிய காரணியாக அமைகிறது.
உருவாக்கம்
ஆற்றல் வாய்ந்த கடல் அலைகள், கடலை நோக்கி சரிந்துள்ள நிலங்களை அரித்து, வெளியே நீட்டிக்கொண்டிருக்கும் பாறைகளைத் தகர்த்து கடற்கரைகளை உருவாக்குகின்றன. பாறைகள் சிதைவும் கடல் நீரோட்டங்கள் மற்றும் கடலோர அலைகளின் இழுப்பாற்றலும் சேர்ந்து படிவப் பொருள்களலான தோற்றங்களை உருவாக்குகின்றன. இவை மணல் திட்டுகள் எனப்படும். இவற்றுள் கடலோரங்களை ஒட்டி நீளவாக்கில் கணப்படும் மணல் தொடர்கள் நீரடி மண்கரை (SPITS) ஆகும். வளைகுடாவின் குறுக்கே உருவாகி, அந்த வளைகுடாவை பெருங்கடலில் இருந்து பிரிக்கின்ற மணல் திட்டு வளைகுடா மணல்திட்டு (BAY MOUTH BAR) ஆகும். ஒரு தீவை அதன் முதன்மை நிலத்துடனோ அல்லது மற்றொரு தீவுடனோ இணைக்கும் மணல் தொடர் டாம்போலோ ஆகும்.
கடலலை கடற்கரையோர நீட்டு நிலங்களின் அடிப்பரப்பை அரித்து உருவாக்கும் தோற்றம் ஓங்கல் எனப்படும். நாளைடைவில் ஏற்படும் அரிப்புகளால் ஓங்கல்கள் சிதைந்து இருக்கை போன்ற தோற்றம் கொண்ட அலை அரிமேடைகள்(அலை வெட்டுத்தளங்கள்)-(Wave Cut Platform) ஆகின்றன. அலைகள் தொடர்ந்து அரிமேடையை அரிப்பதால் அது அகலமாகிறது பின் சிதைந்து பாறைகள் ஆகிவிடுகின்றன. மிருதுவானதும் பிளவுகளையும் கொண்ட பாறையை கடலோர அலைகளின் நுரைதிறள்களால் வேகமாக அரித்துச் செல்கின்றன. இத்தோற்றங்களால் கடல் குகைகள் உருவாகிறது. நீட்டு நிலங்களுக்கு எதிர் திசையில் உருவான இரு கடல்குகைகள் ஒன்றிணைந்து கடல் மேல்வளைவு உருவாகிறது. கடல் மேல்வளைவுகள் அரிப்பினால் வீழ்ந்து தனிப்பாறை அல்லது கொடும்பாறை உருவாகிறது.
மேற்கோள்கள்
பகுப்பு:கடலியல்
காட்டுப்பள்ளித் தீவு
காட்டுப்பள்ளித் தீவு, சில நேரங்களில் எண்ணூர் தீவு எனவும் அழைக்கப்படுகிறது. இந்த தீவு பழவேற்காடு ஏரியின் தெற்கு எல்லையில் அமைந்துள்ளது. மேலும் இது பெருநிலத்தில் இருந்து கழிமுகத்தால் பிரிக்கப்படுகிறது. காட்டுப்பள்ளி கப்பல் கட்டும் தளம் இந்த தீவில் தான் உள்ளது. இந்த தீவு புதர் காடுகளால் மற்றும் சவுக்கு, தென்னை மரங்களால் ஆனது. இங்கு பலவிதமான விலங்குகள் மற்றும் பறவைகள் உள்ளன. இந்த தீவு [புனித ஜார்ஜ் கோட்டை]]யில் இருந்து 25 கிலோமீட்டர் தொலைவிலும் எண்ணூர் துறைமுகத்தில் இருந்து 5 கிலோமீட்டர் தொலைவிலும் வடக்கே அமைந்துள்ளது.
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:சென்னையின் புவியியல் பகுப்பு:தமிழ் நாட்டிலுள்ள தீவுகள்
கரிச்சான்
கரிச்சான் (Drongo) என்பது சிறிய வகைப் பறவையாகும். இது பரவலாக தென் மற்றும் தென்கிழக்காசிய பிரதேசங்களில் காணப்படுகின்றது. வளர்ந்த கரிச்சான் பறவைகள் கடும் சாம்பல் நிறம் கொண்டு, ஆழமாக பிரிக்கப்பட்ட (இரட்டை வால் தோற்றம்) நீண்ட வாலைக் கொண்டது. இதனால் இதை ஊர்ப்புறங்களில் இரட்டைவால் குருவி எனவும் அழைப்பர். இவ்வினங்களில் துணையினங்கள் சாம்பல் நிற இறகு நிறத்தில் காணப்படுகின்றன. சில இனங்கள் தலையில் வெள்ளை குறியுடன் காணப்படுகின்றன. இளம் பறவைகள் மங்கலான பழுப்பு சாம்பல் நிறத்தில் காணப்படும். கரிச்சான்கள் கரையான், வெட்டுக்கிளிகள், குளவி, எறும்பு, புழுக்கள் போன்றவற்றை விரும்பி உண்ணும்.
கரிச்சான் பறவைகள் தங்கள் வாழ்விட எல்லையை இனப்பெருக்கக் காலத்தில் மிக விழிப்புடன் பாதுகாக்கும். இவற்றின் உத்தரவாதமான இந்தப் பாதுகாப்பினால் வலிமை குறைந்ந பறவைகளான புறாக்கள், தவிட்டுக்குருவிகள், கொண்டைக்குருவிகள் போன்றவை கரிச்சான்களின் கூடுகளுக்கு அருகில் தம்முடைய கூட்டை பாதுகாப்புக் கருதி அமைத்துக்கொள்ளும். தன் எல்லைக்குள் வரும் உருவில் பல மடங்கு பெரிய பறவைகளையும் தாக்கக் இவை தயங்காது.
வகைப்பாட்டியல்
டைகுரசு பேரினமானது 1816ஆம் ஆண்டில் கரிச்சான்களுக்காக பிரெஞ்சு பறவையியல் வல்லுனரான லூயிசு பியர் வைலோட்டால் அறிமுகப்படுத்தப்பட்டது. 1841ஆம் ஆண்டில் இங்கிலாந்து விலங்கியல் வல்லுனரான ஜார்ஜ் ராபர்ட் கிரே என்பவரால் மாதிரி சிற்றினம் பாலிகாசியாவோ (டைகுரசு பலிகாசியசு) என பெயரிடப்பட்டது. பேரினத்தின் பெயரானது பண்டைய கிரேக்க வார்த்தைகளான டிக்ரோஸ் "பிளவு" மற்றும் ஓரா "வால்" ஆகியவற்றை இணைத்து உருவானது. "டிரோங்கோ" என்றச் சொல்லானது மடகாசுகரின் பூர்வீக மொழியிலிருந்து வந்தது. இது உள்ளூர் சிற்றினங்களைக் குறிக்கிறது. இப்போது இச்சொல்லானது இக்குடும்பத்தின் அனைத்து உறுப்பினர்களையும் குறிக்கப் பயன்படுத்தப்படுகிறது.
கரிச்சான் குடும்பத்தில் இப்போது டைகுரசு பேரினம் மட்டுமே உள்ளது. இருப்பினும் கிறிஸ்டிடிசு மற்றும் போல்சு (2007) இக்குடும்பத்தை விரிவுபடுத்தி ரைபிதுரிடே (ஆத்திரேலிய விசிறிவால்), மொனார்கினே (அரச மற்றும் சொர்க்க ஈபிடிப்பான்) மற்றும் கிராலினினே (மேக்பை-வானம்பாடி) ஆகியவை அடங்கும். டைகுரசு பேரினத்தில் 30 சிற்றினங்கள் உள்ளன. அவை:
டைக்ரூரிடே குடும்பம் பெரும்பாலும் இந்தோ-மலாயன் வம்சாவளியைச் சேர்ந்தது. சுமார் 15 மில்லியன் ஆண்டுகளுக்கு முன்பு ஆப்பிரிக்காவின் காலனித்துவம் பெற்றது. சுமார் 6 மில்லியன் ஆண்டுகளுக்கு முன்பாக வாலசுக் கோட்டின் குறுக்கே ஆத்திரேலியாவில் பரவுவது சமீபத்திய ஆய்வின் மூலம் மதிப்பிடப்பட்டுள்ளது.
வெளியிணைப்புக்கள்
பகுப்பு:ஆசியப் பறவைகள் பகுப்பு:கரிச்சான்கள்
செம்முகப் பூங்குயில்
செம்முகப் பூங்குயில் (Phaenicophaeus pyrrhocephalus) என்பது குயிற் குடும்பத்தில் பூங்குயில் பேரினத்தில் உள்ள ஒரு அழகிய பறவையாகும். இப்பறவையினம் இலங்கையில் மட்டுமே காணப்படும் தனிச் சிறப்பான பறவையினங்களில் ஒன்றாகும்.
விபரம்
இப்பறவையினம் 46 சமீ வரை வளரும் பெரிய பறவையினங்களுள் ஒன்றாகும். இதன் முதுகு கடும் பச்சை நிறமாகவும் வால் இளம் பச்சையாகவும் வாலின் நுனிப் பகுதி வெண்மையாகவும் காணப்படும். இதன் தலையும் கழுத்துப் பகுதியும் கருமையாக இருக்கும். முகத்தின் கீழ்ப் பகுதி வெண்மையானதாகும். இதன் கண்களைச் சுற்றி முகம் முழுவதும் சிவப்பாக இருப்பதுடன் சொண்டு பச்சை நிறத்தில் காணப்படும். இப்பறவைகளின் ஆண், பெண் இனங்களை வேறுபடுத்திக் காண்பது கடினம். எனினும், இதன் குஞ்சுகள் பெரியவற்றை விடச் சற்று நிறம் மங்கிக் காணப்படும்.
செம்முகப் பூங்குயில்கள் பல வகையான பூச்சிகளையும் புழுக்களையும் சிறிய பல்லிகள் போன்ற ஊர்வனவற்றையும் உணவாகக் கொள்ளும். சில வேளைகளில் இவை சிறு பழங்களை உணவாகக் கொள்வதாகக் கூறப்பட்டாலும் அது உறுதியாக அறியப்படவில்லை.
ஏனைய குயிலினங்களைப் போன்றில்லாமல் இவை பெரும்பாலும் அமைதியான பறவைகளாகும். இவற்றின் ஒலி மெல்லிய சீட்டியடித்தல் போன்றிருக்கும்.
பரவல்
பழங் காலப் பதிவுகள் சில செம்முகப் பூங்குயில் தென்னிந்தியாவில் காணப்பட்டதாகத் தவறாகக் கூறினாலும், இது இலங்கையில் மட்டுமே காணப்படும் தனிச்சிறப்பான பறவையினமாகும்.. . பெக்கர் (1934) என்பவர் திருவாங்கூரின் தென் பகுதியில் இவை காணப்பட்டதாகவும் இவற்றின் கூடுகளை அவரது நண்பர் கண்டெடுத்ததாகவும் குறிப்பிடுகிறார். பின்னர், பிட்டுல்ப் என்பவர் தமிழ்நாட்டின் மதுரை மாவட்டத்தில் செம்முகப் பூங்குயில்கள் காணப்பட்டதாகக் கூறியுள்ளார். எனினும், திலோ ஹோப்மன் என்ற பறவையியலாளர் 19 ஆம் நூற்றாண்டைச் சேர்ந்த மேற்படி தகவல்களில் எதுவும் நவீன தரவு முறைகளுக்கு உட்பட்டனவாக இல்லையென்றும், அக்கூற்றுக்களைக் கவனத்தில் எடுக்க முடியாது என்றும் நிறுவினார். .
தற்காலத்தில் உலகின் மிகச் சிறந்த உயிர்ப்பல்வகைமையைக் கொண்ட இடமான சிங்கராஜக் காட்டிலும் அதனை அண்டிய காடுகளிலுமே செம்முகப் பூங்குயில்கள் கூடுதலாகக் காணப்படுகின்றன. கடல் மட்டத்திலிருந்து 920-1540 மீற்றர் உயரமான இடங்களில் காணப்படும் இவை இலங்கையின் ஈரவலயத்திலேயே பெரும்பான்மையாக உள்ளன. இவை பொதுவாக தாழ்நில மழைக்காடுகளிலும் மலைசார் மழைக்காடுகளிலும் காணப்படுகின்றன. சில வேளைகளில் இவற்றை இலங்கையின் உலர்வலய என்றும் பசுமையான காடுகளிலும் காணலாம்.
வாழிடம்
செம்முகப் பூங்குயில்கள் பொதுவாக அடர்ந்த காடுகளிலேயே வாழ்கின்றன. அதனால், அவற்றின் முழு உடலையும் சரியாகப் பார்ப்பது கூட மிகக் கடினமாகும்.
நடத்தை
சிங்கராஜ காட்டுப் பகுதியில் சேர்ந்து இரை தேடும் பறவையினக் கூட்டங்கள் பலவற்றிலும் இவை பொதுவாகக் காணப்படுவதுண்டு.
பண்பாட்டு முக்கியத்துவம்
சிங்கள மொழியில் இவ்வகையைச் சேர்ந்த பறவைகளை மல்கொஹா என அழைப்பர். இதன் பொருள் பூங்குயில் என்பதாகும். இப்பறவையைச் சிறப்பிப்பதற்காக இலங்கை அஞ்சல் திணைக்களம் வெளியிட்ட ஐந்து ரூபாய் முத்திரையொன்றில் இதன் உருவம் பொறிக்கப்பட்டுள்ளது.
காப்பு
இவை எதிர்நோக்கும் முக்கிய சவால்களில் வாழிடமிழத்தல் குறிப்பானதாகும். இலங்கைக் காடுகளில் இடம்பெறும் சட்டவிரோத மாணிக்க அகழ்வு, மரங்களைத் தறித்தல், விறகு சேமிப்பு, காடுகளை அண்டிய பகுதிகளில் ஏற்படும் குடியிருப்புக்கள் என்பன இவற்றுக்குத் தீங்கேற்படுத்துகின்றன. செம்முகப் பூங்குயில் இலங்கையில் சட்டத்தினால் பாதுகாக்கப்பட்ட இனமாகும். இவற்றின் வாழிடங்களான காட்டு மரங்களைத் தறித்தல் 1990 ஆம் ஆண்டு தடைசெய்யப்பட்டது.
மேற்கோள்கள்
பகுப்பு:பூங்குயில்கள் பகுப்பு:இலங்கைப் பறவைகள் பகுப்பு:ஆசியப் பறவைகள் பகுப்பு:தீவாய்ப்பு கவலை குறைந்த இனங்கள்
தஹானு (மக்களவைத் தொகுதி)
தஹானு (Dahanu) என்பது மகாராட்டிர மாநிலத்தில் 2008 தொகுதி மறுசீரமைப்பிற்கு முன்பு இருந்த இந்திய மக்களவைத் தொகுதியாகும். இத்தொகுதி தற்போது தொகுதி மறு சீரமைப்பிற்குப் பிறகு நீக்கப்பட்டு விட்டது. இது தற்போது ரேவாஸ் என்ற பகுதியில் ஆரம்பிக்கப்பட்டுள்ள வாத்வான் துறைமுகத் திட்டத்தின் தளமாகும்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:மறு சீரமைப்பு காரணமாக நீக்கப்பட்ட மகாராட்டிர மக்களவைத் தொகுதிகள்
உலகம் சுற்றும் வாலிபன்
உலகம் சுற்றும் வாலிபன் 1973ஆம் ஆண்டு வெளிவந்த தமிழ்த் திரைப்படமாகும். எம். ஜி. ஆர் தயாரித்து இயக்கிய இத்திரைப்படத்தில் இரட்டை வேடத்தில் நடித்துள்ளார். எம். ஜி. ஆர், மஞ்சுளா மற்றும் பலரும் நடித்திருந்தனர். அதிக பொருட்செலவில் இத்திரைப்படம் எடுக்கப்பட்டது.
அப்போதைய ஆளும் கட்சியாக இருந்த திமுக, சுவரொட்டி விளம்பரங்களுக்கு வரியை உயர்த்தியமையால், சுவரொட்டிகள் இல்லாமலேயே விளம்பரம் செய்யப்பட்டது.
பாடல்கள்
இத்திரைப்படம் ம. சு. விசுவநாதன் இசையமைப்பில் உருவான திரைப்படமாகும்.
கருத்து சுதந்திரம்
உலகம் சுற்றும் வாலிபன் திரைப்படம் வெளிவரும் காலத்தில் எம்.ஜி.ஆர் திமுகவினை விட்டு விலகி, அதிமுக என்ற புதுக் கட்சியை தொடங்கியிருந்தார். அதனால் ஆளும் கட்சியாக இருந்த திமுக தரப்பு உலகம் சுற்றும் வாலிபன் திரைப்படம் வெளிவருவதைத் தடுக்க முயற்சிகள் மேற்கொண்டது. திரைப்படத்தின் விளம்பரத்திற்கு பிரதானமாக சுவரொட்டிகளை மட்டுமே நம்பியிருந்த காலத்தில் சுவரொட்டிகளின் மீதான வரியை தமிழக அரசு ஏற்றியது. நிதி நெருக்கடி காரணமாக சுவரொட்டிகள் விளம்பரத்தினை எம்.ஜி.ஆர் தவிர்த்தார்.
வெளி இணைப்புகள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
ஹியூக் கிரிஃபித்ஸ்
ஹியூக் கிரிஃபித்ஸ் Hugh Griffiths , பிறப்பு: செப்டம்பர் 26, 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளில் கலந்து கொண்டுள்ளார். 1946-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹியூக் கிரிஃபித்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:2015 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
வடிவமைப்புப் பாங்கு
நிரலாக்கத்தில் வடிவமைப்புப் பாங்கு (Design Pattern) என்பது ஒத்த சிக்கல்களுக்கு மீண்டும் மீண்டும் பயன்படுத்தக் கூடிய தீர்வுகளைக் குறிக்கிறது. நிரலை வடிவமைக்கும் பொழுது ஏற்படும் சிக்கல்களுக்கு அமையக் கூடிய தீர்வே வடிவமைப்புப் பாங்கு ஆகும். ஒரு தீர்வு சீர்தரப்படுத்தப்படு நிரல் மொழியின் ஒரு கூறாக ஆகிவிட்டால், அதன் பின் அவை வடிவமைப்புப் பாங்கு எனப்படாது.
வடிவமைப்புப் பாங்குகள் பெரிய மென்பொருள் திட்டங்களை வடிவமைக்க, நிறைவேற்ற, பராமரிக்க உதவுகின்றன.
வடிவமைப்புப் பாங்கை தீர்வுப்பாங்கம் எனவும் அழைக்கலாம். பல முறை ஒரு தீர்வை பயன்படுத்திய பின், அதன் பின்புலம் பற்றி ஆயும் போது வெளிபடுவதுதான், தீர்வுப்பாங்கம். தீர்வுப்பாங்கம் பட்டறிவின் வெளிப்பாடு. தீர்வுப்பாங்கம் மூன்று பகுதிகளை கொண்டது.
எந்த சூழலில் இந்த தீர்வுப்பாங்கத்தை  பயன்படுத்த வேண்டும் என்பதை விவரிப்பது, தீர்வுப்பாங்கத்தின் சூழல். அப்படி விவரிக்கபட்ட சூழலில் எழும் இடரை தீர்ப்பதுதான் தீர்வுப்பாங்கத்தீர்வு. விவரிக்கபட்ட சூழலில் இருந்து உங்கள் சூழல் வேறுபட்டு இருந்தால் தீர்வுப்பாங்கத்தீர்வு வேலை செய்யாது.
வெளி இணைப்புகள்
பகுப்பு:நிரலாக்கம்
சி. செந்தமிழ்ச்சேய்
ஆதாரம்
பகுப்பு:தமிழக எழுத்தாளர்கள் பகுப்பு:1959 பிறப்புகள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:விழுப்புரம் மாவட்ட நபர்கள்
ஜங்கல்வோடி
ஜங்கல்வோடி (Jangalvodi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 175 குடும்பங்களும், அதில் 688 மக்களும் வசிக்கின்றனர். இதில் 1362 ஆண்களும் 326 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஹெ. வே. நஞ்சுண்டைய்யா
'''ஹெ. வே. நஞ்சுண்டைய்யா''' முதலாம் கன்னட இலக்கிய மாநாட்டிற்குத் தலைமை தாங்கிய கன்னட மொழிப் புலவர். இவர் தலைமையில் மூன்று கன்னட இலக்கிய மாநாடுகள் நடைபெற்றன. இவர் கன்னடம், தெலுங்கு, சமசுகிருதம், ஆங்கிலம், பிரெஞ்சு ஆகிய மொழிகளைக் கற்றவர்.
மொழி ஆர்வம்
இவரின் தாய்மொழி தெலுங்கு என்றாலும், தன் வாழிடத்து மொழியான கன்னடத்தின் மீது பற்று கொண்டார். கன்னட மொழியின் வளர்ச்சிக்காக கன்னட இலக்கிய மாநாடுகளைத் தலைமை தாங்கி நடத்தினார். கன்னட இலக்கிய மன்றத்தை நிறுவி கன்னட நூல்களை பதிப்பித்தும், இலக்கிய மாநாடுகளை நிகழ்த்தியும், ஆராய்ச்சித் திட்டங்களை ஊக்குவித்தும் மொழி வளர்ச்சிக்காக பாடுபட்டார். இவர் விக்டர் ஹியூகோவின் பாடல்களை ஆங்கிலத்தில் டியர்ஸ் இன் த நைட் என்று வெளியிட்டார்.
மங்கனூர் ஊராட்சி
மங்கனூர் ஊராட்சி (Manganur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தர்வக்கோட்டை வட்டாரத்தில் அமைந்துள்ளது. இந்த ஊராட்சி, கந்தர்வக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1565 ஆகும். இவர்களில் பெண்கள் 781 பேரும் ஆண்கள் 784 பேரும் உள்ளனர்.
ஹெ. வே. நஞ்சுண்டைய்யா
மொழி ஆர்வம்
பகுப்பு:1860 பிறப்புகள் பகுப்பு:கன்னட எழுத்தாளர்கள் பகுப்பு:1920 இறப்புகள் பகுப்பு:மைசூர் திவான்கள்
மங்கனூர் ஊராட்சி
வழிபாட்டுத்தலங்கள்
இவ்வூரில் இந்து, கிறிஸ்தவம், இசுலாம் ஆகிய மூன்று மதத்தினரும் வசிக்கின்றனர். இந்து மத வழிபாட்டுத்தலங்களாக மங்கநாயகி அம்மன் கோவில், காமாட்சி அம்மன் கோவில், கொம்படிக்கோவிலான முனீசுவரர் கோவில், கருப்பர் கோவில் ஆகியவையும், கிறித்தவ வழிபாட்டுத்தலங்களாக செபஸ்தியார் கோவில், அந்தோணியார் கோவில் ஆகியவை உள்ளன.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தலைசோலை ஊராட்சி
தலைசோலை ஊராட்சி (Thalaisolai Gram Panchayat), தமிழ்நாட்டின் சேலம் மாவட்டத்தில் உள்ள ஏற்காடு வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3049 ஆகும். இவர்களில் பெண்கள் 1519 பேரும் ஆண்கள் 1530 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறும்பு (திரைப்படம்)
குறும்பு (Kurumbu) 2003 ஆம் ஆண்டில் வெளிவந்த இந்தியாவின் தமிழ் திரைப்படம் ஆகும். இதனை விஷ்ணுவர்த்தன் இயக்கியிருந்தார். இப்பட்டத்தில் அல்லரி நரேசு, தியா, நாசர் ஆகியோர் முக்கிய கதாப்பாத்திரங்களில் நடித்திருந்தனர். பழைய பாடலை மறு ஆக்கம் செய்து பாடும் புதிய போக்கு இத்திரைப்படத்திலிருந்து தொடங்கியது
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள்
சேத்துப்பட்டு தொடருந்து நிலையம்
சேத்துப்பட்டு தொடருந்து நிலையம் (Chetpet railway station, நிலையக் குறியீடு:MSC) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.
இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இந்த தொடருந்து நிலையம் சென்னையின் புறநகர்ப் பகுதியான சேத்துப்பட்டு நகரின் போக்குவரத்துக்கு மிகவும் பயனுள்ளதாக இருக்கிறது. இதன் அருகிலேயே சேத்துப்பட்டு ஏரி அமைந்துள்ளது. இது கடல் மட்டத்திலிருந்து 9 மீட்டர் உயரத்தில் உள்ளது.
வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள்
பால்ராஜபுரம் அறவமுடிச்சம்மன் கோயில்
பால்ராஜபுரம் அறவமுடிச்சம்மன் கோயில் தமிழ்நாட்டில் கரூர் மாவட்டம், பால்ராஜபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
வல்லம் கோதண்டராமர் கோயில்
வல்லம் கோதண்டராமர் கோயில், தஞ்சாவூர் அருகே உள்ள வல்லம் பகுதியில் உள்ள ராமர் கோயிலாகும்.
அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது.
மூலவர்
இக்கோயிலின் மூலவராக ராமர் சீதை, இலக்குவனார் ஆகியோருடன் உள்ளார். மூலவர் கோதண்டராமர் என்றழைக்கப்படுகிறார்.
குடமுழுக்கு
இக்கோயிலின் குடமுழுக்கு 11 சூலை 2019 அன்று நடைபெற்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
இசுட்டான்டன் சதுரங்கத் தொகுதி
இசுட்டான்டன் சதுரங்கத் தொகுதி என்பது, சதுரங்கம் விளையாடுவதற்கான காய்களின் குறிப்பிட்ட ஒரு வகையை உள்ளடக்கிய தொகுதி. சதுரங்க விதிகளின்படி போட்டிகளில் இவ்வகையையே பயன்படுத்தப்பட வேண்டும். நத்தானியேல் குக் என்பவர் வடிவமைத்த இவ்வகைக் காய்களுக்கு ஹோவார்ட் இசுட்டான்டன் என்பவரின் பெயரைத் தழுவிப் பெயரிடப்பட்டது. முதல் 500 தொகுதிகள் இசுட்டான்டனின் கைப்படக் கையப்பமிட்டு எண்ணிடப்பட்டது. 1849 ஆம் ஆண்டில் "ஜாக் ஆஃப் லண்டன்" நிறுவனத்தால் வெளியிடப்பட்ட இது விரைவிலேயே சதுரங்க விளையாட்டுக்கான தரமாகிவிட்டது. அன்றிலிருந்து இது உலகின் எல்லாப் பகுதிகளிலும் பயன்படத் தொடங்கியது.
குறிப்புக்கள்
பகுப்பு:சதுரங்கத் தொகுதிகள்
சாதியோ இசுமிருதி சௌதோ
ஜாதியோ ஸ்மிருதி ஷௌதோ (Jatiyo Sriti Shoudho, জাতীয় স্মৃতি সৌধ ) அல்லது தேசிய ஈகையர் நினைவிடம் பாக்கித்தானிடமிருந்து பிரிந்து விடுதலைப் பெறக் காரணமாக அமைந்த 1971இல் நடந்த வங்காளதேச விடுதலைப் போரில் உயிர் ஈந்தவர்களின் வீரத்தையும் ஈகையையும் நினைவில் நிறுத்துமாறு கட்டமைக்கப்பட்டுள்ள வங்காளதேசத்தின் தேசிய நினைவுச் சின்னமாகும். இந்த நினைவுச் சின்னம் தலைநகர் டாக்காவிலிருந்து வடமேற்கே ஏறத்தாழ 35 கிமீ தொலைவில் சாவார் உள்மாவட்டத்தில் அமைந்துள்ளது. இதனை சையது மைனுல் உசைன் வடிவமைத்துள்ளார்.
History
இந்த நினைவகத்திற்கான திட்டங்கள் 1976இல் தீட்டப்பட்டன. நினைவகம் அமைப்பதற்கான இடம் தேர்ந்தெடுக்கப்பட்டு சாலைகளும் நிலமும் மேம்படுத்தப்பட்ட பிறகு, தேசிய அளவில் கட்டிட வடிவமைப்பிற்கான போட்டி 1978ஆம் ஆண்டு சூன் மாதம் நடத்தப்பட்டது. இதில் கலந்துகொண்ட 57 வடிவமைப்புகளில் சையது மைனுல் உசைனின்  வடிவமைப்பு தேர்ந்தெடுக்கப்பட்டது. முதன்மைக் கட்டமைப்பும் செயற்கை ஏரியும் மற்ற வசதிகளும் 1982இல் நிறைவுற்றன. திசம்பர் 16, 1982இல் இது பொதுமக்களுக்கு திறக்கப்பட்டது.
மேலும் காண்க
பகுப்பு:டாக்கா பகுப்பு:வங்காளதேச நினைவுச் சின்னங்கள் பகுப்பு:போர் நினைவுச் சின்னங்கள்
இந்திய தொழில்நுட்பக் கழகம் மண்டி
இந்திய தொழில்நுட்பக் கழகம், மண்டி (Indian Institute of Technology, Mandi) இமாசலப் பிரதேச மாநிலத்தில் மண்டி நகரத்தில் அமைக்கப்பட்டுள்ள சிறப்புப் பொறியியல் மற்றும் தொழில்நுட்பக் கல்லூரியாகும். இந்திய மனிதவள அமைச்சகத்தால் 2008ஆம் ஆண்டு புதிதாக நிறுவப்பட்ட எட்டு இ.தொ.கழகங்களில் இது ஒன்றாகும். இக்கழகம் 2009 ஆம் ஆண்டிலிருந்து செயல் பட்டு வருகிறது. துவக்கத்தில் இ.தொ.க மண்டிக்கு, இ.தொ.க ரூர்க்கி வழிகாட்டும் கழகமாக செயல் வகித்தது. வகுப்புகள் 27 சூலை 2009 அன்று இ.தொ.க ரூர்க்கியில் தொடங்கின.